CELEX: 32006D0100
Language: fi
Date: 2006-02-03 00:00:00
Title: 2006/100/EY: Komission päätös, tehty  3 päivänä helmikuuta 2006 , Kyproksessa käytettävän sianruhojen luokitusmenetelmän hyväksymisestä tehdyn päätöksen 2005/7/EY muuttamisesta  (tiedoksiannettu numerolla K(2006) 215)

16.2.2006   
            
            
               FI
            
            
               Euroopan unionin virallinen lehti
            
            
               L 46/38
            
         
      KOMISSION PÄÄTÖS,
   tehty 3 päivänä helmikuuta 2006,
   Kyproksessa käytettävän sianruhojen luokitusmenetelmän hyväksymisestä tehdyn päätöksen 2005/7/EY muuttamisesta
   (tiedoksiannettu numerolla K(2006) 215)
   (Ainoastaan kreikankielinen teksti on todistusvoimainen)
   (2006/100/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1) ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Teknisten mukautusten vuoksi Kypros on pyytänyt komissiolta lupaa soveltaa uutta kaavaa ruhojen vähärasvaisen lihan osuuden laskemiseksi komission päätöksellä 2005/7/EY (2) hyväksytyn sianruhojen luokitusmenetelmän mukaisesti. Kypros on myös toimittanut yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (3) 3 artiklassa vaaditut yksityiskohtaiset tiedot.
            
         
               (2)
            
            
               Pyyntöä arvioitaessa todettiin, että edellytykset uuden kaavan käytön sallimiseksi täyttyvät.
            
         
               (3)
            
            
               Sen vuoksi päätös 2005/7/EY olisi muutettava vastaavasti.
            
         
               (4)
            
            
               Tässä päätöksessä säädetyt toimenpiteet ovat sianlihan hallintokomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätöksen 2005/7/EY liite tämän päätöksen liitteen mukaisesti.
   2 artikla
   Tämä päätös on osoitettu Kyproksen tasavallalle.
   
      Tehty Brysselissä 3 päivänä helmikuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 301, 20.11.1984, s. 1. Asetus sellaisena kuin se on viimeksi muutettuna asetuksella (EY) N:o 3513/93 (EYVL L 320, 22.12.1993, s. 5).
   
      (2)  EUVL L 2, 5.1.2005, s. 19.
   
      (3)  EYVL L 285, 25.10.1985, s. 39. Asetus sellaisena kuin se on muutettuna asetuksella (EY) N:o 3127/94 (EYVL L 330, 21.12.1994, s. 43).
   
      LIITE
      Korvataan päätöksen 2005/7/EY liitteessä oleva 3 kohta seuraavasti:
      
         
                     ”3.
                  
                  
                     Ruhon vähärasvaisen lihan osuus lasketaan seuraavalla kaavalla:
                     
                         = 61,436 – 0,815 X + 0,144 W
                     jossa
                     
                                 
                                    
                              
                              
                                 =
                              
                              
                                 vähärasvaisen lihan arvioitu prosenttiosuus ruhossa,
                              
                           
                                 X
                              
                              
                                 =
                              
                              
                                 selän nahanalaisen rasvan paksuus (kamara mukaan luettuna) millimetreinä mitattuna 6 senttimetrin päästä ruhon keskiviivasta kolmannen ja neljännen takimmaisen kylkiluun välistä,
                              
                           
                                 W
                              
                              
                                 =
                              
                              
                                 lihaksen paksuus millimetreinä mitattuna samanaikaisesti ja samasta kohdasta kuin X.
                              
                           Kaavaa voidaan soveltaa ruhoihin, joiden paino on 55–120 kilogrammaa.”